Mjølfjell Ungdomsherberge

Ungdomsherbergebevegelsen

Ungdomsherbergebevegelsen fra 1909 hadde allerede spredt seg til flere land i Europa, og nå var det Norge som stod for tur. I 1939 viste statsmaktene herbergebevegelsen en pen anerkjennelse idet Stortinget bevilget 60.000 kr til bygging av Mjølfjell Ungdomsherberget.
Primus motor bak ungdomsherberget var Sigurd Stinessen. Han hadde stor hjelp i Oslo av Simon Michelet som sørget for å lose byggesaken gjennom departementale instanser på rekordtid. Mange enkeltpersoner og bedrifter ga bidrag til reisingen av Mjølfjell Ungdomsherberge, deriblant Det Bergenske Dampskibsselskab, som aktivt deltok i utviklingen Mjølfjell Ungdomsherberge, med begrunnelse om å nå de mindre betalingssterke. Direktøren i damskipsselskapet, Thomas S. Falck, ble forøvrig styreformann for ungdomsherberget i denne perioden, fra 1940 til 1950.

1950- og 1960-årene: Filuftsbasseng med varme fra eget kraftverk og alpinvirksomhet

Gjestende på Mjølfjell Ungdomsherberge hadde økte jevnt etter grunnleggelsen – og etter et naturlig opphold under krigen, var det en økende tilstrømning av turister og ungdommer til herberget i 1950- og 1960-årene. I perioden 1951 til 1962 til var Høyre-politiker Kaare Meland formann for Mjølfjell Ungdomsherberget.
I 1950-årene ble skitrekk satt opp, og i denne løypen var det stor aktivitetet til ut i 1970-årene, da anlegget måtte stoppes. Alpinvirksomheten ble etterhvert flyttet til andre steder i Voss, jf. Myrkdalen Fjellandsby og Voss Fjellheisar. I disse årene ble det også gravd ut et utendørs oppvarmet svømmebasseng. Utsprengningsarbeidet for anleggelse av svømmebassenget og skoghoggingen for anleggelse av skitrekket, ble begge deler utført ved hjelp av internasjonal dugnad, av ungdommer på sommerleir ved Mjølfjell Ungdomsherberge. Det ble bygget et stort belegg, som tillot opptil 200 overnattings-gjester. Våren 1962 åpnet friluftsbassenget, som ble oppvarmet med el-kraft fra ungdomsherberget eget kraftanlegg. Til sammenligning, fantes det i Hordaland fylke kun to små bassenger innendørs.
Ungdomsherberget var populært disse årene, og man måtte gjerne ha vært på dugnad for å få plass i påsken.
Oswald Kristiansen ble i sin bestyrerstilling til han overtok Skulestadmo Ungdomsherberge på Voss, i 1962. Året etter, flyttet Riwa Kristiansen til Voss. På denne tiden begynte Bergensskolene med sine skiferier å søke mot andre mål enn Mjølfjell. Det samme skjedde med grupper av britiske vinterturister. I midten av 1960-årene startet en økonomisk nedgang for herberget.

2010-årene og til i dag

I 2017 fikk ungdomsherberget godkjent opprusting av kraftverket. Etter opprustinga skal nyanlegget ha en årsproduksjon på 4,0 GWh og utbyggingen var kostnadsberegnet til NOK 10-11 millioner med en byggetid på 6-12 måneder.
November 2016 ble ungdomsherberget solgt av Tomord Bo Fassmark ved Seacoast AS i Bergen, og drives i dag av tre engasjerte ildsjeler.

Aktivitstilbud

Mjølfjell Ungdomsherberge tilbyr i dag en rekke ulike aktiviteter, som svømming (inkluderer badestamp og badstue), vannsport, jakt og fiske og rideskole om sommeren.

Fasiliteter

Ungdomsherberget har 27 gjesterom med til sammen 112 senger, 1 restaurant med plass til 105 personer, 1 bar og en rekke oppholds- og konferanserom. På eiendommen er det også en styrerbolig og en hestestall. Totalarealet er på ca. 2300 m².